Celebs se vreemde fobies | SARIE
18 Augustusus 2016
Celebs se vreemde fobies
Gedink jou vrees vir hoogtes of die donker is ongegrond? Los dit vir Hollywood-sterre om hul vreemde fobies te deel.
Kendall Jenner het nou net 'n groot mode-hoogtepunt bereik met haar Vogue September-voorblad, maar het ook gedeel dat sy aan tripofobie ly: die vrees vir gaatjies.
Hoewel medici nog nie dié fobie erken nie, word lyers glo naar as hulle iets sien wat 'n klomp klein gaatjies naby mekaar het. Kendall het op haar blog geskryf dat klein gaatjies in snaakse patrone haar uit-freak:
"Dinge soos pannekoeke, heuningkoek of lotus-koppe (die ergste!). Dit klink belaglik maar soveel mense ly hieraan! Ek kan nie eers na klein gaatjies kyk nie, dit veroorsaak die ergste angs. Wie weet wat is daarin??"
Die blog Refinery29 wat ook hierdie storie dra, het (heel sarkasties?) dié foto by hul storie geplaas. Dis Kendall by die Met Gala vroeër vanjaar met 'n rok vol gaatjies.
Maar dis nie presies die tipe gaatjies waaroor sy praat nie. Kyk hier na Ranker se lys met 53 foto's wat mense met tripofobie laat gril. Ek het nie eens dié fobie nie, maar van die foto's het my ook bietjie dieper laat asemhaal …
Kyk weg, Kendall – hier's plaatkoekies!
Ander vreemde fobies
Madonna is toe nie so vreesloos soos ons gedink het nie. Dié musiek-ikoon is glo bang vir donderweer.